| *Aion: The Tower of Eternity* |
| --- |
|  |
| Kūrėjas | NCsoft |
| Leidėjas | Jungtinės Amerikos ValstijosEuropaPietų KorėjaKinijos RespublikaHonkongasMakaoNCsoftKinijos Liaudies RespublikaShanda Rusija Innova Systems |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | {{{išleidimo data}}} |
|
| Žanras (-ai) | MMORPG |
| Režimas | Daugelio žaidėjų |
|
| Reitingai | GRB: 15+ESRB: TPEGI: 12+ |
| **Platforma** | Microsoft Windows |
| Versija | Jungtinės Amerikos ValstijosEuropaPietų KorėjaRusija: 2.1Japonija: 1.2Kinijos RespublikaHonkongasMakao: 2.0Kinijos Liaudies Respublika: 1.5 |
| Variklis | CryEngine |
| **Reikalavimai** | 
**[Minimalūs]**  **Procesoriaus greitis**: Pentium 4 2.8GHz, AMD Athlon 2800+  **Atmintis**: 1 GB RAM  **Laisvos vietos**: 15 GB **Vaizdo plokštė**: GeForce 6600, Radeon X1550  **Garso plokštė**: DirectX 9.0c(2008,6)  **[Rekomenduojami]**  **Procesorius**: Pentium Dual Core, AMD Athlon 64 X2  **Atmintis**: 2 GB  **Laisvos vietos**: 15 GB **Vaizdo plokštė**: GeForce 7600, Radeon HD 2600  **Garso plokštė**: DirectX 9.0c(2008,6) |
| Platinimas | siuntimasis internetu, DVD |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys |  |
| Oficiali svetainė |

**Aion: The Tower of Eternity** (kor. 아이온: 영원의 탑), taip pat žinomas kaip **The Tower of AION** (jap. タワー オブ アイオン?) – daugelio žaidėjų interneto žaidimas vaidmenimis (MMORPG), sukurtas ir 2008 m. lapkričio 25 d. išleistas kompanijos NCsoft. Po žaidimo išleidimo Šiaurės Amerikoje jis buvo vadinamas paprasčiausiai **Aion**. Maginės fantastikos žaidime susipina PvP ir PvE (kūrėjų vadinama PvPvE). 2009 m. gegužės 20 d. „Aion" turėjo 3,5 mln. abonentų Azijoje.

„Aion" pirmasis papildymas „Aion: Assault on Balaurea" pasirodė 2010 m. rugsėjo 7 d. Š. Amerikoje ir Europoje. Antrasis stambus papildymas A„ion: Dark Betrayal" išleistas 2013 m. birželio 26 d. Naujausias papildymas „Aion: Echoes of Eternity" išleistas 2016 m. liepos 13 d.

Siužetas
--------

Pradžioje Aionas geranoriškai prižiūrėjo savo pasaulį Atrėją (angl. *Atreia*). Jis sukūrė žmones ir balaurus (angl. *the Balaurs*) ir užtikrino taikų gyvenimą. Tačiau, balaurai tapo apsėsti galios ir valdžios. Penki balaurai gerokai pralenkė kitus savo galia ir tapo žinomi kaip penki Drakonų lordai (angl. *Dragon Lords*). Kai Aionas atsisakė suteikti jiems tokios galios, kokios jie troško, jie sukilo ir paskelbė karą juos sukūrusiam dievui. Tuomet Aionas sukūrė dvylika Dieviškųjų lordų (angl. *Empyrean Lords*) ir įsakė jiems ginti Amžinybės bokštą (angl. *the Tower of Eternity*).

Keletas žmonių tapo Daeva, panašiais į dieviškuosius lordus, turėjo sparnus ir gebėjimų kautis su balaurais. Buvo sudaryta Daevų armija. Mūšis truko be atvangos. Galiausiai buvo paskelbta taika. Visi penki drakonų lordai buvo pakviesti pasitarimui, bet prieš tai vienas iš drakonų lordų buvo nužudytas nežinomo užpuoliko. Netrukus įvyko dar vienas mūšis ir Amžinybės bokštas buvo sugriautas, to pasekoje įvyko kataklizmas, kuris pasaulį suskaldė per pusę. Dieviškieji lordai, kurie buvo prieš taiką, apsigyveno tamsiojoje pasaulio pusėje ir tapo žinomi kaip Šedimų lordai (angl. *Shedim Lords*). Tie, kurie siekė taikos, tapo Serafimų lordais (angl. *Seraphim*) ir įsikūrė apatinėje, šviesesnėje pasaulio pusėje.

Serafinų pasekėjai, kurie gyveno šviesesnėje pasaulio dalyje ir vadinosi *Elyos*, įkūrė *Sanctum* miestą. Viršutinės dalies gyventojai vadinosi *Asmodians*. Palaipsniui jų išvaizda pasikeitė dėl nuolatinio gyvenimo prieblandoje. Jų gymis sutamsėjo, akys tapo raudonos dėl šviesos trūkumo. Jie įsikūrė *Pandaemonium* mieste.

Žaidėjai pradeda žaisti už savo pasirinktą klasę atitinkamame pasaulyje (*Elysea* ar *Asmodae*) kaip samdiniai ar plėšikai, samdomi įvykdyti smulkias užduotis. Įvykdę daugumą užduočių jie tampa Daevomis, nemirtingomis būtybėmis. Bando užkirsti kelią balaurams patekti į jų pasaulį. Pasaulių istorija, aplinka, kraštovaizdžiai ir veikėjai skiriasi, bet pagrindinis progresas yra toks pat.

Apžvalga
--------

### Veikėjo pasirinkimas

Žaidėjo veikėjo kūrimas toks pat kaip ir visuose tokio tipo žaidimuose: galima keisti ūgį, svorį, įvairių kūno dalių mastelį; pasirinkti norimą šukuoseną, odos spalvą, veido bruožus bei net balsą. Papildomai, galima pasirinkti norimą akių, ausų formą ir spalvą, nosies formą ir tatuiruotes.

Žaidime galima keisti aprangos spalvą, šarvų ar ginklo grafiką iš nešiojamos į kitą, turimą inventoriuje. Tai leidžia žaidėjui susikurti tokią daikto grafiką, kokia jam atrodo patraukliausia, veikėjo statistiniai duomenys būna nešiojamos aprangos, nesvarbu, kad grafika kito daikto. Žaidėjai gali keisti tik to paties tipo aprangos detales.

Visa tai leidžia žaidėjui susikurti tokią aprangą, kokios jis nori, neprarandant gero daikto, tačiau nepatrauklaus, vertingos statistikos.

### Įgūdžių seka

Dauguma įgūdžių (angl. *skills*) veikėjo lygiui kylant gali būti išmokstami tik tam tikra seka, grandine. Tokie įgūdžiai, kurie yra grandinės gale, paprastai yra daug galingesni už prieš juos esančius ar už tuos, kurie išviso neturi sekos.

### PvPvE sistema

Pasiekus aukščiausią lygį žaidimas nesibaigia. Galima kovoti *Abyss*, PvP zonoje, kur vyksta kova tarp skirtingų frakcijų dėl tvirtovių, kurias kontroliuoja įvairūs legionai (*Aion* terminu – gildija). Žaidėjai kovoja apsiginklavę iš įvairių reidų gautais ginklais. Galima pagalba iš kompiuterio valdomų veikėjų (NPC). Pilį užgrobusių legionų nariai, gauna nuolaidų kelionei ar specialių daiktų iš pardavėjų. Kol kas žaidime nėra galima kovoti tarp tos pačios frakcijos, išskyrus dvikovas ir treniruotes Arenoje.

Žaidėjai dalyvaujantys PvP zonose apdovanojami *Abyss* taškais, rikiuojami pagal laimėjimus. Aukščiausiai esančių žaidėjų sparnai pasikeis išoriškai, norint parodyti žaidėjo pasiekimus. Taip pat už šituos taškus galima pirkti pvp tipo šarvų ir ginklų. Deja, yra nustatytas limitas kiek daugiausiai gali būti žaidėjų, esančių aukščiausioje pozicijoje. Abyss taškai yra gaunami žudant kitus žaidėjus kovoje, taip pat prarandami žūvant nuo kito žaidėjo rankos. Užmušant žaidėją, kuris yra aukštesnėje pozicijoje, gaunama daugiau taškų nei užmušant lygiaverčioje ar žemesnėje pozicijoje esantį žaidėją.

### Klasės

Žaidime yra keturios pagrindinės klasės ir dar aštuonios antrinės. Žaidėjas pradeda žaisti pasirinkęs vieną iš keturių pagrindinių klasių: kario (angl. *Warrior*), mago (angl. *Mage*), žvalgo (angl. *Scout*) ar šventiko (angl. *Priest*). Pasiekus 9 lygį galima pasirinkti iš dviejų antrinių klasių, susijusių su jau turima klase. Karys atitinkamai gali tapti tamplieriumi (angl. *Templar*) ar gladiatoriumi (angl. *Gladiator*); magas – kerėtoju (angl. *Sorcerer*) ar dvasių šeimininku (angl. *Spirit Master*); žvalgas – samdomu žudiku (angl. *Assassin*) ar šauliu (angl. *Ranger*); šventikas – dvasininku (angl. *Cleric*) ar giedotoju (angl. *Chanter*).

### Grupuotė

Žaidime galima suburti šešių žaidėjų grupę, pagelbėti vienas kitam dėl didesnės naudos. Keletas zonų yra sukurtos būtent žaidžiant grupėje ir taip pat keletas zonų (urvų, požemių) norint įeiti reikalauja būti grupėje. Prireikiant didesnės jėgos, iš keturių grupių galima suformuoti aljansą. Būnant aljanso nariu apribojamos galimybės užbaigti užduotį, kuri skirta pavieniam žaidėjui ar grupei.[reikalingas šaltinis]

### Profesijos

Žaidime yra šešios profesijos: ginklakalio, šarvų kalvio, rankdarbių gamintojo, siuvėjo, alchemiko ir virėjo. Žaidėjai gali išmokti jas visas, bet tapti specialistais tik dviejose.

Norint kažką pagaminti reikia tam tikrų komponentų ar medžiagų. Žaidėjai gali automatiškai sužinoti, kokių medžiagų reikia, arba nusiperkant medžiagos atvaizdą. Medžiagų galima nusipirkti iš prekiautojų ar iš žaidėjų, kurie jas surinko (užmušę priešus ar gavybos būdu) ir apdirbo. Deja, ne viską galima apdirbti.

### Skraidymas

Žaidime skraidymą galima panaudoti daugelyje sričių pvz. keliaujant, kovojant, vykdant užduotį ar kur kitur. Skraidyti leidžiama tik tam tikrose vietose, tokiose kaip skraidymo zonose. Skrydžio limitas – 60 sekundžių, bet gali būti padidintas įvairiais būdais.

### Užduotys

Yra trys užduočių tipai: įprastos užduotys, kampanijos užduotys ir darbo užsakymai. Įprastos užduotys reikalauja užbaigti užduotį norint gauti apdovanojimą. Kompanijos užduotys sutelkia dėmesį į istoriją, ir yra labai svarbios veikėjo progresavimui. Darbo užsakymai vykdomi norint pakelti tam tikros profesijos lygį. Kai kurių užduočių, ypač kampanijos, negalima dalinti ar atsisakyti.

Kūrimas
-------

Apie „Aion" pirmą kartą buvo pranešta 2006 m. gegužę E3 Expo parodoje. Jis buvo sukurtas „NCsoft" programavimo studijoje Pietų Korėjoje. Korėjiečių uždaras beta testavimas prasidėjo 2007 m. pabaigoje, paskui, 2008 m. sekė atviras beta testavimas. Kinų versijos uždaras beta testavimas prasidėjo 2008 m. gruodį, o 2009 m.balandžio 8 d. – atviras beta testavimas.

Vėliau žaidimas pasirodė ir Šiaurės Amerikos, Europos bei Australijos rinkose. „NCsoft" surengė šešis savaitgalius trukusį uždarą beta testavimą Š. Amerikos ir Europos žaidėjams 2009 m. birželį. Atviras beta testavimas prasidėjo 2009 m. spalį. Testavimo metu buvo išjungta GameGuard apsauga nuo sukčiavimo. GameGuard Azijos rinkos žaidimuose naudojamas norint sustabdyti žaidėjus nuo „botinimo" (angl. *botting*) ir sukčiavimo, bet Varų rinkoje to buvo atsisakyta dėl per testavimą iškilusių įvairių techninių problemų. Tačiau, GameGuard ir toliau tebenaudojamas Azijos rinkoje.[reikalingas šaltinis]

2010 m. anonse, pavadintame „Vizija", „NCsoft" pranešė apie planuojamą žaidimo atnaujinimą. Vaizdo įraše rodomos būsimos žaidimo detalės, tokios kaip plaukimas, povandeninės zonos, „mountai" ir HDR apšvietimas.

Papildymai
----------

### AION: Assault on Balaurea

Žaidimo papildymas buvo išleistas 2010 m. rugsėjo 7 d. Juo buvo praplėsta žaidimo istorija ir Atrėjos pasaulio teritorija. Veiksmas vyksta Balaurėjoje (angl. *Balaurea*), balaurų gimtinėje. Žaidėjai gauna naujų išbandymų, požemių bei kitų naujų zonų, naują ginkluotę, įgūdžių, naujų skraidymo mechanikų ir kitų dalykų. Žaidėjo lygio limitas pakeliamas nuo 50 iki 55. Žaidėjams nereikės vieniems atrasti naujų vietovių, nes į papildymą įtraukta daug gyvūnėlių, kurie pravers ir kovoje. *NCsoft* padėkos proga Š. Amerikos ir Europos žaidėjai galėjo parsisiųsti papildymą tiesiai iš *NCsoft* puslapio.

Muzika
------

Oficialiai „Aion: The Tower of Eternity" originalus CD garso takelis buvo išleistas 2008 m. spalio 21 d. Japonijoje ir Korėjoje, Šiaurės Amerikoje ir Europoje kaip „Collector’s Edition" rinkinio dalis. Į jį įėjo 22 takeliai parašyti Yang Bang-Ean (taip pat Japonijoje žinomo kaip Ryo Kunihiko). 2009 m. spalio 20 d. garso takelis taip pat buvo išleistas internetinėje parduotuvėje iTunes.

| *AION - The Tower Of Eternity* garso takeliai |
| --- |
| Nr. | Pavadinimas | Trukmė |
| 1. | „The Tower of Eternity"   | 4:01 |
| 2. | „The Wings of Knight (Originali versija)"   | 2:54 |
| 3. | „A Fairy of The Peace"   | 4:30 |
| 4. | „Kingdom of Light"   | 4:30 |
| 5. | „Song of Moonlight"   | 3:24 |
| 6. | „Solid State Battle"   | 3:06 |
| 7. | „Death Waltz"   | 2:44 |
| 8. | „Magma & Beast"   | 3:14 |
| 9. | „Blue Forest"   | 3:13 |
| 10. | „Forgotten Sorrow (Angliška versija)"   | 4:02 |
| 11. | „Step to The Next World"   | 3:20 |
| 12. | „Darkness in Your Heart"   | 3:28 |
| 13. | „Voices from The Ruins"   | 4:35 |
| 14. | „Attack The Unsion"   | 2:17 |
| 15. | „Arabesque"   | 2:12 |
| 16. | „Dream of The Shepherd"   | 2:59 |
| 17. | „Red Land"   | 3:40 |
| 18. | „Dark's Innocence"   | 3:30 |
| 19. | „Raging Strings"   | 3:23 |
| 20. | „Flying Dragon"   | 3:20 |
| 21. | „Heaven's Gate"   | 3:21 |
| 22. | „Forgotten Sorrow (Korėjiečių versija)"   | 3:55 |
| **72 minutės** |

Antrasis albumas pavadintas „AION – Annales of Atreia" buvo išleistas 2010 m. gegužės 10 iTunes parduotuvėje už $9,99. Kompozitoriai Intro Joo ir Wonki Kim almubą įrašė kartu su čekų nacionaliniu simfoniniu orkestru.

| *Aion - Annales of Atreia* garso takeliai |
| --- |
| Nr. | Pavadinimas | Trukmė |
| 1. | „Prologue - Birth"   | 1:39 |
| 2. | „Chapter 1 - Dawn"   | 1:19 |
| 3. | „Chapter 2 - Becoming"   | 3:36 |
| 4. | „Chapter 3 - Conspiracy"   | 3:28 |
| 5. | „Chapter 4 - Collapse"   | 2:12 |
| 6. | „Chapter 5 - Disruption"   | 1:17 |
| 7. | „Chapter 6 - Deva's Marcia"   | 2:53 |
| 8. | „Chapter 7 - Blessed Land"   | 2:57 |
| 9. | „Chapter 8 - Darkened Land"   | 2:23 |
| 10. | „Chapter 9 - Abyss"   | 1:56 |
| 11. | „Chapter 10 - Banned Reunion"   | 1:31 |
| 12. | „Chapter 11 - Chaos"   | 2:36 |
| 13. | „Chapter 12 - Irreversible 1000 Years: Tchaikovsky Homage"   | 2:32 |
| 14. | „Chapter 13 - Aion, Chapter 14 - Quietude"   | 2:41 |
| 15. | „Chapter 15 - Annales of Atreia: Main Theme"   | 5:44 |
| 16. | „Chapter 16 - Epilogue - Deva's Oratorio"   | 3:28 |
| 17. | „Shugo Medley (Bonus takelis)"   | 5:36 |
| **47.7 minutės** |

Išleidimas
----------

* Pietų Korėjoje „Aion" buvo išleistas 2008 m. lapkričio 25 d.

* Kinijoje 2009 m. balandžio 16 d. žaidimą išleido „Shanda Interactive Entertainment".

* Japonijoje žaidimas pasirodė 2009 m. liepos 17 d

* Australijoje 2009 m. rugsėjo 22 d. žaidimą išleido „QV Software International". Žaidimas buvo išleistas trijuose rinkiniuose: kolekcinis leidimas, limituostas leidimas ir standartinis leidimas.

* Taivane atviras beta testavimas prasidėjo 2009 m. birželio 7 d. o žaidimas buvo išleistas birželio 21 d. 1.5 Versija pasirodė 2009 d. spalio 21 d.

* Europoje „Aion" pasirodė 2009 m. rugsėjo 25 d. standartiniame ir kolekciniame leidimuose. Pastarajame buvo įtraukta daug „in-game" daiktų, statulėlių, plakatų ir oficialus „Aion" garso takelis.

* Šiaurės Amerikoje „Aion" buvo išleistas 2009 d. rugsėjo 22 d. standartiniame ir kolekciniame leidimuose. Žaidimą galima buvo įsigyti perkant DVD, siunčiant internetu iš NCsoft oficialios svetainės, Steam, Gamespot svetainės, File Planet ar Direct2Drive.

* Rusijoje „Aion" beta testavimas prasidėjo 2009 m. gruodžio 8 d. Rusijoje taip pat galima mokėti už „in-game" daiktus ir papildomas privilegijas.

Pardavimai ir įplaukos
----------------------

Pasak „NCsoft", „Aion" buvo labiausiai perkamas MMO per paskutinius kelerius metus, dar prieš išleidimą JAV buvo užsakyta 400 000 vnt. Žaidimas uždirbo 40,6 mlrd. vonų (32,7 mln. JAV dol.) Pietų Korėjoje, Taivane, Kinijoje bei Japonijoje. Kinijoje per pirmąsias keturias dienas po žaidimo pasirodymo jau buvo prisijungę per 1 mln. žaidėjų.

2009 m. rugsėjį vakaruose „Aion" tapo perkamiausiu AK žaidimu. 2009 m. lapkričio 9 d. vakaruose žaidimo kopijų buvo parduota beveik 1 mln. 500 000 JAV ir 470 000 vnt. Europoje. „Aion" sėkmė „NCsoft" pajamas pakėlė 112 %, išviso 142 mln. JAV dol.

Kritika ir atsiliepimai
-----------------------

„Aion" sulaukė įvairių atsiliepimų iš profesionalių kritikų. Metacritic įvertino 76 %. Žaidimo grafika buvo puikiai įvertinta, pirmas įspūdis buvo stulbinantis. IGN teigia, kad „Aion" „bando pasiūlyti kažką tokio kiekvienam ir jam tai pavyksta".

Deja, žaidime trūksta užduočių, reikalingų pakelti žaidėjo lygiui. Dėl to reikia „grindinti". Taip pat žaidime trūksta novatoriškų savybių. Gamespot pareiškė, kad pirmieji žaidimo lygiai buvo „labai greiti ir intuityvūs", bet tas grindingas „labai greitai įkyrėjo". X-Play teigė, kad „po kelių valandų, praleistų žaidžiant, tampa aišku, kad iš esmės nelabai kas čia ir skiriasi." Gamespot pridūrė, kad serveriai nesugebėjo išlaikyti didžiulio kiekio žaidėjų, kovojančių vienoje vietoje.

### Apdovanojimai

* Geriausias MMORPG, 2009 m. RPGLand.com „Metų RPG 2009"
* Geriausias MMORPG, 2009 m. VGChartz „Metų žaidimas 2009"
* Geriausias naujas žaidimas, 2009 m. MMORPG.com apdovanojimai
* Geriausias interneto žaidimas, 2009 m. Gamescom apdovanojimai
* Geriausias MMO, 2009 m. Inside Gaming`s
* Geriausias korėjiečių žaidimas, 2008 m. Korean Game Awards

Šaltiniai
---------


1. ↑  „AU: Aion Is Coming" Archyvuota kopija 2009-06-15 iš Wayback Machine projekto.. IGN
2. ↑  „'Truly-Free' preload landing page, explaining the service". Truly-free aion online.com. Suarchyvuotas originalas 2013-06-25. Nuoroda tikrinta 2012-10-04. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  GC2007: In-depth Aion Overview and Impressions. *Curse.com*
4. ↑  GC 2007 In-Game Presentation GameTrailers.com
5. ↑  „Aion Online: The Official Aion Fantasy MMORPG Website - PowerWiki". Aiononline.com. Suarchyvuotas originalas 2009-10-16. Nuoroda tikrinta 2009-11-20. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  „Aion Online: The Official Aion Fantasy MMORPG Website - PowerWiki". Aiononline.com. Suarchyvuotas originalas 2010-02-02. Nuoroda tikrinta 2010-03-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  „Aion Online: The Official Aion Fantasy MMORPG Website - PowerWiki". Aiononline.com. Suarchyvuotas originalas 2010-02-02. Nuoroda tikrinta 2010-03-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  „Aion Online: The Official Aion Fantasy MMORPG Website - PowerWiki". Aiononline.com. Suarchyvuotas originalas 2009-09-24. Nuoroda tikrinta 2009-10-10. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  Josh Williams, GCOnline. 2006 m. gegužės 3 d. CGOnline, Aion Announced Archyvuota kopija 2007-09-27 iš Wayback Machine projekto..
10. ↑  „NCsoft Announces 2007 Second Quarter Financial Results" Business Wire. 2007-08-07.
11. ↑  *uk.aiononline.com*. Aion Vision Trailer[neveikianti nuoroda].
12. ↑   Archyvuota kopija 2011-02-07 iš Wayback Machine projekto.
13. ↑  *itunes.apple.com*. AION Original Sound Track by Ryo Kunihiko.
14. ↑  „Aion - Australian Home Page". QV Software. Suarchyvuotas originalas 2009-10-10. Nuoroda tikrinta 10 October 2009. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
15. ↑  Запуск открытого бета-тестирования русской версии Aion Archyvuota kopija 2012-03-04 iš Wayback Machine projekto.. Innova Systems press release on DTF.ru. 2009-12-08.
16. ↑  Aion официально в России! Archyvuota kopija 2012-03-04 iš Wayback Machine projekto.. Innova Systems press release on DTF.ru. 2009-04-04.
17. ↑
18. ↑  One Million Play Aion In China
19. ↑
20. ↑   Archyvuota kopija 2010-09-23 iš Wayback Machine projekto.
21. ↑  „Aion: The Tower of Eternity PC Reviews". MetaCritic. Nuoroda tikrinta 2009-12-17.
22. ↑  „X-Play Aion Review" Archyvuota kopija 2013-03-11 iš Wayback Machine projekto.. G4TV.
23. ↑  „IGN Aion Review" Archyvuota kopija 2010-08-25 iš Wayback Machine projekto.. IGN.
24. ↑  „Gamespot Aion Review". Gamespot.
25. ↑  „RPGLand.com RPGs of the Year 2009". RPGLand.com. Nuoroda tikrinta 2010-01-17.
26. ↑  Overall VGChartz Game of the Year Awards 2009. *VGChartz*
27. ↑  „MMORPG Best New Game of 2009". MMORPG.com. Nuoroda tikrinta 2010-01-05.
28. ↑  Aion claims gamescom „Best Online Game" prize. IGN
29. ↑   Archyvuota kopija 2012-03-11 iš Wayback Machine projekto.
30. ↑  Aion wins the Best Korean Game of the Year 2008. *www.tentonhammer.com*

Nuorodos
--------

* Oficiali „Aion" svetainė (KR) Archyvuota kopija 2011-02-07 iš Wayback Machine projekto.
* Oficiali „Aion" svetainė (US)
* Oficiali „Aion" svetainė (UK) Archyvuota kopija 2010-09-17 iš Wayback Machine projekto.
* Oficiali „Aion" svetainė (RU)